cyanic-selkie/wikianc huggingface dataset:
கொடியாலம் பூவராகசாமி என்கிற ஆதிநாராயணப்பெருமாள் கோயில்
கோயில் அமைப்பு
இக்கோயிலில் பூவராகசுவாமி, பெருந்தேவி தாயார் சன்னதிகளும், கருடாழ்வார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் தனூர்மாத பூஜை முக்கிய திருவிழாவாக நடைபெறுகிறது.
கே. ஜெனிதா ஆண்டோ
'''கே. ஜெனிதா அண்டோ' (K. Jennitha Anto'', பிறப்பு: 10, ஏப்ரல், 1987) என்பவர் இந்தியாவின், தமிழ்நாட்டின், திருச்சிராப்பள்ளியைச் சேர்ந்த சதுரங்க சர்வதேச மாஸ்டர் ஆவார். மூன்று வயதில் போலியோவால் பாதிக்கபட்ட இவர், சக்கர நாற்காலியைப் பயன்படுத்துகிறார். இவர் தனது 9 ஆம் வயதில் சதுரங்கம் ஆடத் துவங்கினார். 2013 முதல் 2017 வரை தொடர்ச்சியாக ஐபிசிஏ நடத்திய மாற்றுத் திறனாளிகளுக்கான உலக சதுரங்க சாம்பியன்ஷிப்பில் ஐந்து முறை சாம்பியன் ஆவனவர் ஆவார். . இவர் பெண் சர்வதேச மாஸ்டர் (WIM) பட்டியலில் இடம்பிடித்தவர். மேலும் கிராண்ட் மாஸ்டர் ஆவதை நோக்கமாகக் கொண்டவர்.
2018 ஆசிய பாரா விளையாட்டுகளில், இவர் ஒரு தங்கம், இரண்டு வெள்ளி மற்றும் ஒரு வெண்கலம் ஆகிய நான்கு பதக்கங்களை வென்றார். 19 வது ஐபிசிஏ உலக தனிநபர் செஸ் சாம்பியன்ஷிப் 2019 இவர் 5.0 / 9 புள்ளிகளைப் பெற்று இந்த நிகழ்வில் அதிக மதிப்பெண் பெற்ற பெண் வீரர் என்ற பெயரைப் பெற்றார். இதனையடுத்து ஆறாவது முறையாக சாதனை படைத்தவர் ஆனார்.
குறிப்புகள்
பகுப்பு:வாழும் நபர்கள் பகுப்பு:1987 பிறப்புகள் பகுப்பு:திருச்சி மாவட்ட நபர்கள் பகுப்பு:தமிழ்நாட்டு விளையாட்டு வீராங்கனைகள் பகுப்பு:இந்திய சதுரங்க வீராங்கனைகள்
கொழப்பலூர் கரதோஷ்ணப்பெருமாள் கோயில்
கொழப்பலூர் கரதோஷ்ணப்பெருமாள் கோயில் தமிழ்நாட்டில் திருவண்ணாமலை மாவட்டம், கொழப்பலூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரதூஷ்ணபெருமாள், பெருந்தேவி தாயார் சன்னதிகளும், தாயார், கருடாழ்வார் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் தனூர்மாதம் உற்சவம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முகம்மது மன்சுருதீன்
முகம்மது மன்சுருதீன் (Muhammad Mansuruddin) (31 ஜனவரி 1904 - 19 செப்டம்பர் 1987) ஒரு வங்காள எழுத்தாளரும், இலக்கிய விமர்சகரும், கட்டுரையாளரும் ஆவார். இவர் அகராதிகள் உருவாக்கத்தில் பங்கு பெறுபவரும், வாழ்க்கை வரலாற்று ஆசிரியரும் ஆவார். அவர் நாட்டுப்புறக் கதைகள் எழுதுவதில் ஒரு முன்னோடியாகவும், வல்லுநராகவும் இருந்தார். மேலும், மிகப்பழமையான நாட்டுப்புறப் பாடல்களை ஆர்மோனி என்ற 13 தொகுதிகளாக தொகுத்துள்ளார். நாட்டுப்புறப் பாடல்களின் சேகரிப்பு மற்றும் ஆராய்ச்சிக்காக அவர் வாழ்நாள் முழுவதும் செய்த பங்களிப்பை அங்கீகரிக்கும் வகையில், இரவீந்திர பாரதி பல்கலைக்கழகம் 1987 ஆம் ஆண்டில் அவருக்கு டி.லிட் பட்டத்தை வழங்கியது.
ஆரம்பகால வாழ்க்கை மற்றும் கல்வி
1904 ஆம் ஆண்டு ஜனவரி 31 ஆம் தேதி, பிரித்தானிய இந்தியாவின் கிழக்கு வங்காளத்தின் பப்னா மாவட்டத்தின் (தற்போதைய வங்கதேசம்) சுஜாநகர் தானாவின் கீழ் உள்ள முராரிபூர் கிராமத்தில் முஹம்மது ஜெய்தர் அலி (தந்தை) மற்றும் ஜியாருன் நிசா (தாய்) ஆகியோருக்கு மன்சுருதீன் பிறந்தார். இவர் மாதபச்சந்திர நந்தி பாத்ஷாலா என்ற கிராமப்புற பள்ளியில் தனது கல்வியைத் தொடங்கினார். கலில்பூர் உயர்நிலைப் பள்ளியில் 1921 ஆம் ஆண்டில் பத்தாம் வகுப்பில் படித்தார். பாப்னாவில் எட்வர்ட் கல்லூரியில் ஐஎஸ்சி படிப்பை முடித்தார். 1923 ஆம் ஆண்டில் ஐ.ஏ ஐ ராஜசாகி கல்லூரியிலும் முடித்தார். 1926ஆம் ஆண்டில் ராஜ்சாகி கல்லூரியில் இளங்கலைப் பட்டம் பெற்றார். அவர் கல்கத்தா பல்கலைக்கழகத்தின் இந்திய வட்டார மொழியியல் துறையில் படித்தார். அங்கு இருந்து 1928 ஆம் ஆண்டில் முதல் வகுப்பில் முதுகலைப் பட்டத்தினைப் பெற்றார். ராஜ்சாகி கல்லூரியின் மாணவராக இருந்தபோது, 1925 ஆம் ஆண்டில் செரிபூன் நிசாவை மணந்தார். அவர்களுக்கு ஆறு மகன்களும் ஆறு மகள்களும் இருந்தனர்.
கற்பித்தல் தொழில்
1929 ஆம் ஆண்டில் பள்ளி துணை ஆய்வாளராக அரசு சேவையில் சேர்ந்தார். நெளகெளனில் பணியமர்த்தப்பட்டபோது, அப்போது மண்டல துணை அதிகாரியாக இருந்த அன்னதசங்கர் ராயை சந்திக்க வந்தார். ஆசிரியராக அவரது வாழ்க்கை 1932 ஆம் ஆண்டில் டாக்கா இஸ்லாமிய இடைநிலைக் கல்லூரியில் தொடங்கியது. இப்பணியில் ஆங்கில மொழியையும் இலக்கியத்தையும் கற்பித்தார். 1935ஆம் ஆண்டு முதல் 1938 ஆம் ஆண்டு வரை கல்கத்தாவின் ஹவுரா இடைநிலைக் கல்லூரியில் கற்பித்தார். 1938 முதல் 1941 வரை சிட்டகாங் கல்லூரியில் பெங்காலி மொழியையும் இலக்கியத்தையும் கற்பித்தார். பின்னர் ராஜ்சாகி கல்லூரியில் சேர்ந்து 1941 முதல் 1943 வரை கற்பித்தார். 1948 முதல் 1952 வரை சில்ஹெட்டில் உள்ள முர்ரே சந்த் கல்லூரியில் வங்காள மொழி மற்றும் இலக்கியப் பேராசிரியராக இருந்தார். பேராசிரியர் மன்சூருதீன் 1952 முதல் டாக்கா கல்லூரியில் கற்பித்தார். அதே நேரத்தில், டாக்கா பல்கலைக்கழகத்தின் வங்க மொழித்துறையில் ஒரு பகுதிநேர ஆசிரிய-உறுப்பினராக பணிபுரிந்துள்ளார். மேலும், சர்தா என்ற போலீஸ் அகாடமியில் பயிற்றுவிப்பாளராக சிறிது காலம் பணியாற்றினார். ஒரு ஆசிரியராக அவர் தனது மாணவர்களுக்கு மிகவும் சுவாரஸ்யமானவராகவும் கவர்ச்சிகரமானவராகவும் இருந்தார்.
இலக்கிய வாழ்க்கை
மன்சுருதீன் மிக ஆரம்ப கட்டத்திலேயே எழுதத் தொடங்கினார். நாட்டுப்புறப் பாடல்களின் தொகுப்பு அவரது மிகப் பெரிய படைப்பாக இருந்தாலும், அவர் தனது வாழ்நாள் முழுவதும் இலக்கியக் கட்டுரைகளையும் புனைகதைகளையும் எழுதினார். வங்காளத்தின் பல்வேறு கிராமப்புறங்களில் இருந்து ஆறாயிரத்துக்கும் மேற்பட்ட நாட்டுப்புற பாடல்களின் தொகுப்புதான் அவரது மிகவும் குறிப்பிடத்தக்க இலக்கிய பங்களிப்பாகும். 1952 ஆம் ஆண்டில் அவர் மாதாந்திர இலக்கியமான மஹ்-இ நவ் பத்திரிகையின் ஆசிரியராக சுமார் ஆறு மாதங்கள் பணியாற்றினார் (அரசாங்க சேவையில் மாற்றுப்பணியாக).
பவுல் பாடல்களையும் பிற கிராமப்புற பாடல்களையும் சேகரிப்பதில் ஐம்பது முதல் அறுபது ஆண்டுகள் செலவிட்டார். மொழி அகராதியின் துல்லியத்தை கவனிக்காமல் அவர் பாடல்களைப் படியெடுத்தார். பாடகர்களின் வாய் மொழியாகக் கேட்டவாறே அவர் பாடல்களை வார்த்தைகளாகப் பதிவு செய்தார். அவர் தனது வாழ்நாளில் பதின்மூன்று தொகுதிகளாக சேகரிக்கப்பட்ட ஏராளமான நாட்டுப்புறக் கவிதைகள் மற்றும் பாடல்களை சேகரித்தார். லாலோன் ஃபக்கீரின் பாடல்களையும் சேகரித்து அத்தோடு உள்ளடக்கினார். மேலும், 1974 ஆம் ஆண்டில், லாலன் ஃபக்கீரின் சில பாடல்களை சர்வதேச பார்வையாளர்களுக்காக மொழிபெயர்த்தார். சர்வதேச அளவில் அங்கீகரிக்கப்பட்ட விஞ்ஞான மரபுகளைத் தொடர்ந்து ஆராய்ச்சி செய்ய இளைய நாட்டுப்புறவியலாளர்களை அவர் அடிக்கடி ஊக்குவித்தார். அதே நேரத்தில் நாட்டுப்புற ஆராய்ச்சியாளர்களுக்கு நாட்டுப்புறப் பாடல்களின் கிராமப்புற மூலங்களுக்குச் சென்று அதன் பின்னணியில் உள்ள வாழ்க்கையைக் கண்டறிய அறிவுறுத்தினார்.
மேற்கோள்கள்
பகுப்பு:வங்காள எழுத்தாளர்கள் பகுப்பு:1987 இறப்புகள் பகுப்பு:1904 பிறப்புகள்
வாழியூர் ராமச்சந்திரபெருமாள் கோயில்
வாழியூர் ராமச்சந்திரபெருமாள் கோயில் தமிழ்நாட்டில் திருவண்ணாமலை மாவட்டம், வாழியூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் இராமச்சந்திரபெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் தனூர்மாதம் முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வீரபத்ரன் இராமநாதன்
வீரபத்ரன் இராமநாதன் (eerabhadran Ramanathanபிறப்பு: நவம்பர் 24, 1944) என்பவர் எட்வர்ட் ஏ. ஃப்ரைமேன் காலநிலை நிலைத்தன்மை ஸ்கிரிப்ஸ் இன்ஸ்டிடியூஷன் ஆஃப் ஓசியானோகிராபி, கலிபோர்னியா பல்கலைக்கழகம், சான் டியாகோவில் தலைவர் ஆவார். இவர் வளிமண்டல மற்றும் காலநிலை அறிவியலின் பொது சுழற்சி மாதிரிகள், வளிமண்டல வேதியியல் மற்றும் கதிர்வீச்சு பரிமாற்றம் உள்ளிட்ட பிரிவுகளில் ஆய்வின் வளர்ச்சிகளுக்கு பெரும் பங்களித்துள்ளார். இவர் இந்தியப் பெருங்கடல் பரிசோதனை (INDOEX) மற்றும் பூமி கதிர்வீச்சு பட்ஜெட் பரிசோதனை (ERBE) போன்ற முக்கிய திட்டங்களின் செயல்பாட்டில் முக்கிய பங்காற்றி வருகிறார். மேலும் காலநிலை இயற்பியல், காலநிலை மாற்றம் மற்றும் வளிமண்டல தூசிப்படலங்கள் ஆராய்ச்சி ஆகிய துறைகளில் இவர் செய்த குறிப்பிடத்தக்கப் பங்களிப்புகளுக்காக நன்கு அறியப்பட்டவர். இவர் இப்போது கலிபோர்னியா பல்கலைக்கழகத்தின் வளைவினை வளைத்தல்: காலநிலை மாற்றத் தீர்வுகள் கல்வித் திட்டத்தின் தலைவராக உள்ளார். இவர் ஏராளமான விருதுகளைப் பெற்றுள்ளார், மேலும் அமெரிக்க தேசிய அறிவியல் அகாடமியின் உறுப்பினராக உள்ளார். புவி சூழாதல் என்ற தலைப்பைப் பற்றி இவர் பேசியுள்ளார், மேலும் "புவி வெப்பமடைதலில் பசுமை இல்ல வாயுக்களின் தாக்கம், இன்று உலகம் எதிர்கொள்ளும் மிக முக்கியமான சுற்றுச்சூழல் பிரச்சினை" என்று விரிவாக எழுதியும் உள்ளார்.
திருத்தந்தை பிரான்சிசுடன் நெருங்கிய தொடர்பு காரணமாக, இராமநாதன் "போப்பின் காலநிலை விஞ்ஞானி" என்று வர்ணிக்கப்படுகிறார். காலநிலை மாற்றம் குறித்த திருத்தந்தையின் கலைக்களஞ்சியமான லாடடோ சி'வை உருவாக்குவதில் இவர் பங்காற்றியுள்ளார்.
பின்னணி மற்றும் கல்வி
இராமநாதன் இந்தியாவின் சென்னையில் பிறந்தவர். இவர் தனது 11வது வயதில் குடும்பத்துடன் பெங்களூருக்கு குடிபெயர்ந்தார். இங்கு இவர் படித்த பள்ளியில் வகுப்புகள் ஆங்கிலத்தில் கற்பிக்கப்பட்டன. இவருடைய தாய்மொழி தமிழ் எனவே "ஆசிரியர்கள் கூறுவதைக் கேட்பதைவிடச் சொந்தமாகக் கற்றுக்கொள்வதே பெரும்பகுதியாக இருந்தது” என்று இவர் ஒப்புக்கொள்கிறார். சிதம்பரம், அண்ணாமலை பல்கலைக்கழகத்தில் தனது பி.இ. பட்டத்தையும், இந்திய அறிவியல் நிறுவனத்தில் எம்.இ. பட்டத்தையும் பெற்றார். 1970ஆம் ஆண்டில், ராபர்ட் செஸின் வழிகாட்டுதலின் கீழ் ஸ்டோனி ப்ரூக்கில் உள்ள நியூயார்க் ஸ்டேட் பல்கலைக்கழகத்தில் குறுக்கீட்டுமானம் படிக்க அமெரிக்காவிற்கு வந்தார்.  இராமநாதன் தனது முனைவர் பட்ட ஆராய்ச்சியில் பணியாற்றத் தொடங்குவதற்கு முன்பு, செஸ் இவரது ஆராய்ச்சியை மாற்றி கிரக வளிமண்டலங்களில் கவனம் செலுத்த முடிவு செய்தார்.
ஆராய்ச்சி மற்றும் வெளியீடுகள்
thumb|356x356px| விண்வெளியில் இருந்து பார்த்தபடி [[இந்தியா|வடகிழக்கு இந்தியா மற்றும் வங்காளதேசத்தில் வளிமண்டல பழுப்பு மேகங்கள்]] இராமநாதன் வளிமண்டல அறிவியலின் பல பிரிவுகளில் பங்களிப்பு செய்துள்ளார். இவரது முதல் பெரிய கண்டுபிடிப்பு 1970களின் நடுப்பகுதியிலிருந்தன. மேலும் இவை குளோரோபுளோரோகார்பன் மற்றும் பிற சுவடு வாயுக்களின் பைங்குடில் விளைவு குறித்ததாகும் இதுவரை, கார்பனீராக்சைடு புவி சூடாதலுக்கு க் காரணமான ஒரே பைங்குடில் வளிமம் என்று கருதப்பட்டது. உலகளாவிய சுழற்சி மாதிரிகள் ஆரம்பக்கால வளர்ச்சி மற்றும் காலநிலை மாற்றத்தைக் கண்டறிதல் மற்றும் பண்புக்கூறு ஆகிய துறைகளிலும் இவர் பங்களித்துள்ளார்.
பின்னர் இவரது கவனம் காலநிலைக்கு மேகங்களின் கதிர்வீச்சு விளைவுகளுக்கு மாறியது. இதில் பூமி கதிர்வீச்சு பாதீடு பரிசோதனையை (ஈஆர்பிஇ) பயன்படுத்திச் செய்யப்பட்டது. இது மேகங்கள் கிரகத்தில் பெரிய குளிரூட்டும் விளைவைக் காட்டுகின்றன. இதன் மூலம் காலநிலை மாதிரிகளைப் பயன்படுத்தாமல் பைங்குடில் விளைவினை அளவிடவும் முடிந்தது.
சமீபத்தில், வளிமண்டல தூசிப்படலங்களின் கதிர்வீச்சு பண்புகள் குறித்துக் கட்டுரை வெளியிட்டுள்ளார். வளிமண்டல தூசிப்படலங்கள் கிரகத்தின் மேற்பரப்பிலும், வளிமண்டலத்தின் மேற்புறத்திலும் குளிரூட்டும் விளைவைக் கொண்டிருப்பதாக இவரது ஆய்வு காட்டுகிறது, ஆனால் வளிமண்டலத்தின் மேற்புறத்தில் கட்டாயப்படுத்தப்படுவது மேற்பரப்பு மூன்றில் ஒரு பங்கு மட்டுமே. இது நீர்நிலை சுழற்சிக்கான தாக்கங்களைக் கொண்டுள்ளது. மத்திய நிலநடுவரை பசிபிக் பரிசோதனையில் ஆய்வு மேற்கொள்ளும் போது, கருப்பு கார்பனேசிய வளிமண்டல தூசிப்படலங்கள் உறிஞ்சுவது முன்னர் நினைத்ததை விடக் காலநிலைக்குப் பெரிய தாக்கத்தை ஏற்படுத்துவதைக் கண்டுபிடித்தார், இது இந்தியப் பெருங்கடல் பரிசோதனையின் (INDOEX) வளர்ச்சிக்கு வழிவகுத்தது. 1990களில், இவர் பால் க்ரூட்சனுடன் இந்தியப் பெருங்கடல் பரிசோதனைக்குத் தலைமை தாங்கினார். மேலும் இந்தியப் பெருங்கடல் பகுதியின் பெரும்பகுதியை உள்ளடக்கிய வளிமண்டல பழுப்பு மேகங்களின் பரவலான இருப்பைக் கண்டுபிடித்தார். வளிமண்டல தூசிப்படலங்களின் பெரும்பகுதி மானுடவியல் தோற்றம் கொண்டவை என்பதையும், வளிமண்டல வெப்பத்தை விட வளிமண்டல தூசிப்படலங்களால் ஏற்படும் மேற்பரப்பு குளிரூட்டல் மிக முக்கியமானது என்பதையும் இவர்கள் கண்டறிந்தனர். இந்த வளிமண்டல பழுப்பு மேகங்கள் கார்பன் டை ஆக்சைடு அதிகரிப்பால் ஏற்பட்ட மேற்பரப்பு வெப்பத்தின் 50% வரை மறைக்கப்பட்டிருக்கலாம் என்றும் இது இந்தியப் பருவமழையின் போது குறைந்த மழைப்பொழிவை ஏற்படுத்தக்கூடும் என்று தெரிவித்தனர்.
இந்தியாவில் விவசாயத்தில் காலநிலை மாற்றத்தின் தாக்கம் குறித்தும் இராமநாதன் ஆர்வம் காட்டுகிறார். கார்பன் டை ஆக்சைடு காரணமாக வெப்ப மயமாதலை வளிமண்டல பழுப்பு மேகங்கள் ஓரளவு ஈடுசெய்கின்றன, விவசாயத்தில் இவற்றின் தாக்கம் குறைவாகவே உள்ளது. கார்பன் டை ஆக்சைடு மற்றும் வளிமண்டல பழுப்பு மேகங்கள் இரண்டையும் குறைப்பது பயிர் விளைச்சலை அதிகரிக்கும் என்று ஒரு பிராந்திய காலநிலை மாதிரியின் புள்ளிவிவரங்கள் காட்டியுள்ளன.
ஆபத்தான மானுடவியல் காலநிலை மாற்றத்தைத் தவிர்ப்பது குறித்தும் இவர் எழுதியுள்ளார். காலநிலை அமைப்பில் பல முனைப்புள்ளிகள் உள்ளன என்றும் இவை அனைத்தும் ஒரே வெப்பநிலையில் ஏற்படாது என்றும் இராமநாதன் எழுதுகிறார். ஆர்க்டிக் கோடைக்கால கடல் பனிக்கான முனைப்புள்ளி மேற்கு அண்டார்டிக் பனிக்கட்டியை விட சிறியதாக இருக்கும். இந்தக் கிரகம் 0.6° C வெப்பம் உயர்தலைக் கண்டது. இது தொழில்துறைக்கு முந்தைய காலங்களிலிருந்து தொடர்கிறது. இது ஏற்கனவே 2.4° C உயர்வுக்கு வெப்ப மயமாதல் உறுதிப்படுத்திக் கொண்டுள்ளது (1.4°C முதல் 4.3° C வரை). இந்த மதிப்புகள் பல முனைப்புள்ளிகளின் மதிப்புகளை மிஞ்சும். வளிமண்டலத்தில் மீத்தேன், புகைக்கரி, ஓசோன் மற்றும் ஹைட்ரோஃப்ளூரோகார்பன்களைத் தணிப்பது காலநிலை மாற்றத்தால் எதிர்பார்க்கப்படும் கடல் மட்ட உயர்வைக் குறைக்கும் என்று 2014ஆம் ஆண்டு ஒரு ஆய்வறிக்கையில், இராமநாதன் மற்றும் இணை ஆசிரியர்கள் பரிந்துரைத்தனர்.
சூர்யா திட்டம்
மார்ச் 2007இல், இராமநாதன் பாலகிருஷ்ணனுடன் ஒரு வெள்ளை அறிக்கையினை வழங்கினார். இது காற்று மாசுபாடு மற்றும் புவி வெப்பமடைதலைக் குறைக்கும் திட்டமாகும். சமசுகிருதத்தில் சூரியன் என்று பொருள்படும் திட்ட சூர்யா, கிராமப்புற இந்தியாவில் மலிவான சூரிய அடுப்புகளைப் பயன்படுத்தும் திட்டமாகும். மேலும் கார்பன் டை ஆக்சைடு மற்றும் புகைக்கரி உமிழ்வைக் குறைப்பதை ஆவணப்படுத்துவதாகும். சமையலில் உயிர் எரிபொருள் மற்றும் உயிர் எரிதல் ஆகியவற்றின் துணை தயாரிப்புகள் புவி வெப்பமடைதலுக்குக் குறிப்பிடத்தக்கப் பங்களிப்பாளர்களாக உள்ளன. மேலும் புதுப்பிக்கத்தக்க ஆற்றலின் விரிவாக்கப்பட்ட பயன்பாடு இவற்றின் விளைவுகளைக் குறைக்கும் என்று எதிர்பார்க்கப்படுகிறது.
திட எரிபொருட்களை எரிப்பதால் கணிசமான உடல்நல அபாயங்களும் ஏற்படுகின்றன. சுகாதாரமற்ற உணவு தயாரிக்கும் நுட்பங்களால் ஏற்படும் வளிமண்டல தூசிப்படலங்கள் வெளிப்பாடு காரணமாக ஆண்டுக்கு 440,000 இறப்புகள் கூறப்படுகின்றன. 3 பில்லியனுக்கும் அதிகமான மக்கள் மரம் மற்றும் மலம் போன்ற உயிரியலை எரிப்பதன் மூலம் தங்கள் வீட்டில் சமையலை மேற்கொள்கின்றனர். 4.5 மில்லியன் டாலர் செலவில் இந்த திட்டம் 3,500 குக்கர்களை வாங்கி 15,000 பேருக்கு ஏற்படும் பாதிப்பைக் குறைக்கும் விதமாக வழங்கப்பட்டது. 2008 நவம்பர் இந்த திட்டத்திற்கு நிதி வழங்கப்படவில்லை.
சூர்யா திட்டமானது மார்ச் 2009இல் தொடங்கப்பட்டது. உத்தரப் பிரதேசத்தின் கைரத்பூர் கிராமத்தில் உள்ள ஒவ்வொரு வீட்டிலும் ஒரு உயிர்த்திரள் சமையல் அடுப்பும் சூரிய விளக்கு ஒன்றும் வழங்கப்பட்டது. சூர்யா ஐக்கிய நாடுகள் சூழல் திட்டத்தின் கீழ் $150,000 நிதியுதவியைப் பெற்றது.
கெளரவங்கள் மற்றும் விருதுகள்
இராமநாதன் ஒரு அறிவியல் தகவல் நிறுவனத்தில் அதிக ஆய்வு தாக்கக் காரணிகளைக் கொண்ட ஆய்வாளர் ஆவார். இவர் அறிவியல் முன்னேற்றத்திற்கான அமெரிக்கச் சங்கம், அமெரிக்க வானிலை ஆய்வு சங்கம் மற்றும் அமெரிக்கப் புவி இயற்பியல் ஒன்றியம் ஆகியவற்றின் உறுப்பினராக உள்ளார். இவர் 1995இல் அமெரிக்க கலை மற்றும் அறிவியல் அகாடமியில் உறுப்பினராகச் சேர்ந்தார். 1995ஆம் ஆண்டில், ராயல் நெதர்லாந்து கலை மற்றும் அறிவியல் அகாடமி இவருக்குப் பைசு வாக்குச்சீட்டு பதக்கத்தை வழங்கியது. 2002ஆம் ஆண்டில், இவருக்கு கார்ல்-குஸ்டாஃப் ரோஸ்பி ஆராய்ச்சி பதக்கம் வழங்கப்பட்டது, "... பூமியின் காலநிலை அமைப்பில் மேகங்கள், வளிமண்டல தூசிப்படலங்கள் மற்றும் முக்கிய வாயுக்களின் கதிரியக்க பாத்திரங்கள் குறித்த அடிப்படை நுண்ணறிவுகளுக்காக." இவர் 2002 ஆம் ஆண்டில் அமெரிக்கத் தேசிய அறிவியல் அகாடமியின் உறுப்பினராகத் தேர்ந்தெடுக்கப்பட்டார் "... உலகளாவிய காலநிலை மாற்றம் மற்றும் காலநிலை மற்றும் சுற்றுச்சூழலில் மனித பாதிப்புகள் பற்றிய நமது நவீன புரிதலுக்கான அடிப்படை பங்களிப்புகளுக்காக", போண்டிஃபிகல் அகாடமி ஆஃப் சயின்ஸின் கல்வியாளர் 2004 மற்றும் 2008இல் ராயல் ஸ்வீடிஷ் அகாடமி ஆஃப் சயின்ஸின் மேலும், பூமியின் காலநிலையை மாற்றுவதற்கு மனிதனால் உற்பத்தி செய்யப்படும் வாயுக்கள் மற்றும் CO2 தவிர மாசுபடுத்தி ஒரு பெரிய சக்தியைக் கொண்டுள்ளன என்பதையும், இவை செயல்படுவதன் மூலம் காலநிலை மாற்றப் பிரிவில் புவி வெப்பமடைதலின் வீதத்தில் குறுகிய கால சரிவினை உருவாக்க முடியும் என்று கண்டுபிடித்தார். இதற்காக பிபிவிஏ அறக்கட்டளையின் எல்லைப்புற அறிவு விருது 2015ல் வீரபத்ரன் இராமநாதனுக்கு வழங்கப்பட்டது. 2018ஆம் ஆண்டில் நிலையான அபிவிருத்திக்கான மதிப்புமிக்க தாங் பரிசைப் பெற்றார். காலநிலை மாற்றம் குறித்த இவரது பணிக்காக 2018ஆம் ஆண்டில் விலனோவா பல்கலைக்கழகத்தின் 90வது ஆண்டு மெண்டல் பதக்கம் அவருக்கு வழங்கப்பட்டது.
வெளி இணைப்புகள்
பகுப்பு:தமிழக அறிவியலாளர்கள் பகுப்பு:தமிழ் அறிவியலாளர்கள் பகுப்பு:1944 பிறப்புகள் பகுப்பு:வாழும் நபர்கள் பகுப்பு:அண்ணாமலைப் பல்கலைக்கழ முன்னாள் மாணவர்கள்
கியூபானைட்டு
கியூபானைட்டு (Cubanite) என்பது CuFe2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிரம், இரும்பு, கந்தகம் ஆகிய தனிமங்கள் கலந்துள்ள இக்கனிமம் மஞ்சள் நிறத்தில் காணப்படுகிறது.
கியூபா நாட்டில் ஓரியண்ட் மாகாணத்தின் மாயாரி-பராகோவா பட்டையில் 1843 ஆம் ஆண்டு முதன்முதலாக கியூபானைட்டு கண்டுபிடிக்கப்பட்டது.
உயர் வெப்பநிலையில் நீர்வெப்ப படிவுகளில் கியூபானைட்டு தோன்றுகிறது. இக்கனிமத்துடன் பைரோடைட்டு, பெண்டியண்டைட்டு சால்கோபைரைட்டு உள்ளிட்ட கனிமங்களுடன் சேர்ந்து கியூபானைட்டு கிடைக்கிறது. சால்கோபைரைட்டின் உருகிய பாறை பிரிவிலிருந்து 200 முதல் 210° செல்சியசு வெப்பநிலைக்கும் குறைவான வெப்பநிலையில் கியூபானைட்டு தோன்றுகிறது. கரிமப்பாறை வேதியெரிகல் விண்வீழ் கற்களிலிருந்தும் கியூபானைட்டு கனிமம் கிடைப்பதாக கருதப்படுகிறது.
மேற்கோள்கள்
பகுப்பு:சல்பைடு கனிமங்கள் பகுப்பு:செப்புக் கனிமங்கள் பகுப்பு:இரும்புக் கனிமங்கள் பகுப்பு:நேர்ச்சாய்சதுரக் கனிமங்கள்
குருமப்பட்டி பெருமாள் கோயில்
குருமப்பட்டி பெருமாள் கோயில் தமிழ்நாட்டில் திருவண்ணாமலை மாவட்டம், குருமப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பெருமாள், ராதாருக்மணி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மார்கழி மாதம் திருப்பாவை சேவை முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எறும்பூர் கரியவரதராஜபெருமாள் கோயில்
எறும்பூர் கரியவரதராஜபெருமாள் கோயில் தமிழ்நாட்டில் திருவண்ணாமலை மாவட்டம், எறும்பூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரியவரதராஜப்பெருமாள், எத்திராஜவள்ளி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் மார்கழி மாத உற்சவம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கரோலின் கேனான்
கரோலின் கேனான் (Caroline Cannon) அமெரிக்காவைச் சேர்ந்த இனுபியாக் இனக்குழுவின் தலைவரும் சுற்றுச்சூழல் ஆர்வலருமாவார். அக்குவாகாக்கு என்ற பெயராலும் இப்பெண் அழைக்கப்படுகிறார், இனுபியாக் இனக்குழுவினர் அலாசுகா மாநிலத்தின் பாயிண்ட்டு ஓப் நகரில் வசிக்கின்றனர். பெட்ரோலியத் தொழிலினால் மாசுபடும் ஆர்க்டிக் பெருங்கடல்  சுற்றுச்சூழல் அமைப்புகளைப் பாதுகாப்பதற்காக போராடியதற்காக 2012 ஆம் ஆண்டு கோல்டுமேன் சுற்றுச்சூழல் விருது இவருக்கு வழங்கப்பட்டது.
அலாசுகாவின் வடக்கு கடற்கரையிலிருக்கும் ஆர்க்டிக் நீர் துருவ கரடிகள், திமிங்கலங்கள், மீன் மற்றும் மில்லியன் கணக்கான இடம்பெயரும் பறவைகள் உள்ளிட்ட பல்வேறு வகையான பல்லுயிர் தன்மையைக் கொண்டுள்ளது. இந்த பிராந்தியத்தின் இனுபியாக் இன மக்கள் கிட்டத்தட்ட 700 பேர் ஆர்க்டிக் கடல் வாழ்வை தங்கள் பாரம்பரிய வாழ்வாதாரமாக நம்பி  பிழைப்புக்காக அங்கு தங்கியுள்ளனர். ஆர்க்டிக் நீரில் எண்ணெய் மற்றும் எரிவாயு கலந்தால் பிராந்தியத்தின் பல்லுயிர் பெருக்கத்திற்கும், அவர்களின் உயிர்வாழ்விற்காக அந்த வளங்களை நம்பியுள்ள பூர்வீக சமூகங்களுக்கும் பெரும் அச்சுறுத்தல் ஏற்பட்டது. கரோலின் கேனான் ஆர்க்டிக் கடல் மாசுபடுவதற்கு எதிராக வலுவான மற்றும் நிலையான குரல் கொடுத்துவருகிறார்.
மேலும் வாசிக்க
பகுப்பு:வாழும் நபர்கள் பகுப்பு:அமெரிக்க சுற்றுச்சூழல் செயற்பாட்டாளர்கள் பகுப்பு:கோல்டுமேன் சுற்றுச்சூழல் விருது பெற்றவர்கள்
அலியா கலஃப் சலே
அலியா கலஃப் சலேஹ் (Aliyah Khalaf Saleh) (பிறப்பு: 1956), ஈராக் இராச்சியத்தில் சலா அல்-தின் மாகாணத்தில் உம் குசே என்ற பெயரில் பிறந்த இவர் ஓர் மனிதாபிமானியும், மற்றும் ஈராக்கின் நாட்டுப்புற கதாநாயகியுமாவார்.
வாழ்க்கை
இவர் 1956ஆம் ஆண்டில் ஈராக் இராச்சியத்தில் இருந்த ஒரு சுன்னி குடும்பத்தில் திக்ரித் அருகே பிறந்தார். 13 வயதில் இளமை திருமணமான இவருக்கு ஒருபோதும் பள்ளியில் சேர வாய்ப்பு கிடைக்கவில்லை. ஈராக்கிய பயங்கரவாதத்தில் தனது கணவர், மகன் மற்றும் மருமகனை இழந்தார். 2014ஆம் ஆண்டில், ஸ்பீச்சர் முகாம் படுகொலைக்குப் பின்னர், இவர் 50க்கும் மேற்பட்ட ஈராக்கிய (குர்துகள், ஷியா முஸ்லிம்கள், யெஜிடிகள் மற்றும் கிறிஸ்தவர்கள்) இராணுவ வீரர்களை மீட்டு, பாதுகாப்பிற்காக  செல்ல உதவினார். இவர் சில இளைஞர்களுக்கு பெண்கள் ஆடைகளை கொடுத்து, தனது பண்ணையில் உள்ள பெண்கள் விடுதிகளில் மறைத்து வைத்தார். மற்றவர்களுக்கு ஒரு காட்டில் துளைகளை தோண்டி அதில் மறைத்து வைத்தார். ஐ.எஸ் தீவிரவாதிகள் ஆட்சேர்ப்புக்காக வேட்டையாடுகிறார்கள், எனவே அலியா அவர்களில் சிலருக்கு பல்கலைக்கழக அடையாள அட்டைகளைப் பெற்று உள்ளூர் பெயர்களைக் கொடுத்தார். குறுங்குழுவாத சந்தேகங்களிலிருந்து பாதுகாக்க சியாக்களுக்கு சுன்னியைப் போல எப்படிப் பிரார்த்தனை சொல்வது என்று இவர் கற்பித்தார். ஐந்து மாதங்களுக்கும் மேலாக, குர்திஷ் வசமுள்ள கிர்குக்கில் அவர்களை பாதுகாப்பிற்காக வைத்திருந்து, பெண் உறவினர்களால் சூழப்பட்ட லாரிகளில் மறைத்து வைத்தார். தடை விலக்கிக்கொள்ளப்பட்டப் பின்னர், இவர் வசமிருந்த 25 குடும்பங்களும் ஐ.எஸ்.ஐ.எஸ் தீவிரவாதிகளிடமிருந்து வெளியேறினர். குழுவின் தோல்விக்குப் பிறகுதான் அவர்கள் வீடு திரும்பினர்.
அங்கீகாரங்கள்
வலது|thumb| அலியா கலஃப் சலேஹ் 2018ஆம் ஆண்டில் சர்வதேச வீரதீர பெண்கள் விருதைப் பெறுகிறார் இந்த சுன்னி பெண்ணுக்கு சியா மத அதிகாரிகள் “தோவா அல்-அஸ்ர்” என்ற மிக உயர்ந்த பட்டத்தை வழங்கினர். மற்றவர்களின் நல்வாழ்வை காக்க தங்களை முன் நிறுத்தும் பெண்களை விவரிக்க இவர் இன்று பயன்படுத்தப்படுகிறார். 2015 சூலையில், பிரதமர் ஹைதர் அல்-அபாடி இவருக்கு ஈராக்கின் பதக்கத்தை வழங்கினார். இவர் 2018இல் சர்வதேச வீரதீர பெண்கள் விருதை வென்றார். 2019ஆம் ஆண்டில், ஈராக் கலாச்சார அமைச்சர் அப்துல் அமீர் அல்-ஹம்தானி இவரது வெண்கல சிலையை வெளியிட்டார்.
குறிப்புகள்
பகுப்பு:1956 பிறப்புகள் பகுப்பு:வாழும் நபர்கள்
பெரும்பாக்கம் வரதராஜப்பெருமாள் கோயில்
பெரும்பாக்கம் வரதராஜப்பெருமாள் கோயில் தமிழ்நாட்டில் விழுப்புரம் மாவட்டம், பெரும்பாக்கம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டான்சா அணை
டான்சா அணை (Tansa dam) இந்தியாவின் மகாராட்டிர மாநிலத்தில் தானே மாவட்டத்தின் மும்பைக்கு அருகிலுள்ள டான்சா ஆற்றில் கட்டப்பட்டுள்ள ஒரு செயற்கை அணையாகும். மண், மணல், களிமண் அல்லது பாறைகளைப் பயன்படுத்தி கரை கட்டுதல் வகையிலும், கற்காரை மற்றும் கற்களைப் பயன்படுத்தியும் இந்த அணை கட்டப்பட்டுள்ளது. மும்பை நகரத்திற்கு குடிநீர் வழங்கும் ஏழு ஆதாரங்களில் இந்த அணையும் ஒன்றாகும்.
விவரக்குறிப்புகள்
அடித்தளத்திற்கு மேலே உள்ள அணையின் உயரம் 41 மீ (135 அடி), நீளம் 2,804 மீ (9,199 அடி). ஆகும். அணையின் உள்ளடக்கம் 2,670 கிமீ3 (640 கன மைல்) மற்றும் மொத்த நீர்சேமிப்பு திறன் 208,700.00 கிமீ3 (50,069.79 கன மைல்) ஆகும்.
குறிக்கோள்
•தண்ணீர் விநியோகம் •குடிநீர்
சித்திதாத்ரி
சித்திதாத்ரி என்பது இந்து மதத்தில் வழிபடப்படும் துர்கா தேவியின் ஒன்பதாவது வடிவம் ஆகும் அவரது பெயரின் பொருள் பின்வருமாறு: சித்தி என்றால் அமானுஷ்ய சக்தி அல்லது தியானத் திறன், தாத்ரி என்றால் கொடுப்பவர்  என்று பொருள். நவராத்திரியின் ஒன்பதாம் நாளில் சித்திதாத்ரி வணங்கப்படுகிறாள். அவள் எல்லா தெய்வீக விருப்பங்களையும் பூர்த்திசெய்து, இவ்வுல வாழ்க்கையை நிறைவு செய்கிறாள்.
டான்சா அணை
மேற்கோள்கள்
பகுப்பு:இந்திய அணைகள் பகுப்பு:மகாராட்டிர அணைகள் பகுப்பு:தானே மாவட்டம்
சித்திதாத்ரி
சிவனின் உடலின் ஒரு பாகம் சித்திதாத்ரி தேவியின் உடல் என்று நம்பப்படுகிறது. எனவே, அவர் அர்த்தநாரீஸ்வரர் என்ற பெயரிலும் அறியப்படுகிறார். வேத வசனங்களின்படி, சிவபெருமான் இந்த தேவியை வணங்குவதன் மூலம் அனைத்து சித்திகளையும் அடைந்தார்.
சித்திதாத்ரி வடிவத்தில் துர்கா, நான்கு ஆயுதங்களைக் கொண்டவராக தாமரையின் மீது அமர்ந்திருக்கிறார். அவள் தாமரை, கதாயுதம், சுதர்சன சக்கரம், சங்கு ஆகியவற்றை வைத்திருக்கிறாள். இந்த வடிவத்தில் துர்கா அறியாமையை நீக்குகிறாள், அவள் தன்னை அல்லது பிரம்மத்தை உணர அறிவை அளிக்கிறாள். அவளைச் சுற்றிலும் சித்தர்கள், காந்தர்வர்கள், இயக்கர்கள், தேவர்கள் (கடவுள்கள்) மற்றும் அசுரர் பேய்கள் ஆகியோர் அவளை வணங்குகிறார்கள். அவள் வழங்கும் சித்தி தான் அவள் இருக்கிறாள் என்பதை உணர்ந்துகொள்வது. எல்லா சாதனைகள் மற்றும் முழுமையின் எஜமானி அவள்.
அவரது வடிவத்தின் சின்னம் மற்றும் தோற்றம்
பார்வதி தேவியின் மூல ரூபமாக சித்திதாத்ரி கருதப்படுகிறார். சிவப்பு உடையில் காணப்படும் அவளுக்கு நான்கு கைகள் உள்ளன. அவை சக்கரம், சங்கு, கதை மற்றும் தாமரை வைத்திருக்கின்றன. அவள் முழுமையாக பூத்த தாமரை அல்லது சிங்கத்தின் மீது அமர்ந்திருக்கிறாள். அனிமா, மஹிமா, கரிமா, லகிமா, பிராப்தி, பிரகாம்யா, இஷித்வா மற்றும் வசித்வா என அழைக்கப்படும் எட்டு இயற்கைக்கு அப்பாற்பட்ட சக்திகள் அல்லது சித்திகளைக் கொண்டிருக்கிறாள். சிவனுக்கு எட்டு சக்திகளும் வழங்கப்பட்டதன் மூலம் சித்திதாத்ரியால் ஆசீர்வதிக்கப்பட்டார்.
ஆதிநாராயணபுரம் வேணுகோபாலசாதி கோயில்
ஆதிநாராயணபுரம் வேணுகோபாலசாதி கோயில் தமிழ்நாட்டில் கடலூர் மாவட்டம், ஆதிநாராயணபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேணுகோபாலசுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கடலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அ. ரேவதி
'''அ. ரேவதி' (A. Revathi'') என்பவர் நாமக்கல்லைச் சார்ந்த எழுத்தாளர்,அரங்கலைஞர்,திரைபட நடிகை மற்றும் பாலியல் சிறுபான்மையினரின் உரிமைகளுக்காக பணியாற்றும் ஆர்வலர் ஆவார். இவர் ஒரு திருநங்கை மற்றும் ஹிஜ்ரா சமூகத்தைச் சேர்ந்தவர்.
தனிப்பட்ட வாழ்க்கை
தமிழ்நாட்டின் நமக்கல் மாவட்டத்தில் துரைசாமி என்ற ஆண் பிள்ளையாக இவர் பிறந்தார். ரேவதி தன் சிறார் பருவத்தில் தனது 'பெண்' போன்ற மாறுபட்ட நடத்தைக்காக பள்ளியிலும் குடும்பத்தினரிடமும் வன்முறையை எதிர்கொண்டார். அந்த வயதில் தன் வயதை ஒத்த சிறுவர்களுடன் விளையாடுவதை விட இளம் பெண்களுடன் விளையாடுவதையே விரும்பினார். மேலும் தனது தாயின் உடைகளை எடுத்து அவ்வப்போது அணிந்துகொள்வார். தான் ஆண் உடலில் சிக்கிக்கொண்ட ஒரு பெண் என்ற உணர்வால் மன உளைச்சலுக்கு ஆளானார். இவரது இந்த சிக்கல்களும் சமூகத்தினால் ஏற்பட்ட கஷ்டங்களும் இவரது கல்வித் திறனைப் பாதித்தன. இதனால் பத்தாம் வகுப்பில் தோல்வியுற்றதால், இவர் பள்ளியை விட்டு வெளியேற வேண்டியிருந்தது. எனினும், இவர் பள்ளிக்காக நாமக்கலுக்கு பயணத்தை மேற்கொண்டபோது முதன்முதலில் திருநங்கை குழுவினரை சந்தித்தார். அப்போது அவர்களுடன் ஒரு உறவை உணர்ந்தார். அதனால் தன் பாலியல் அடையாளத்துக்காக அவர்களுடன் தில்லி செல்லுவது என்று முடிவெடுத்தார். தில்லியில், இவர் ஹிஜ்ரா சமூகத்தைச் சேர்ந்த ஒரு குழுவைச் சந்தித்து அவர்களுடன் வாழத் தொடங்கினார். பின்னர் இவர் பாலியல் மாற்ற அறுவை சிகிச்சைக்கு செய்துகொண்டார். இது ஹிஜ்ரா வீட்டில் நூழைவதற்கான உரிமைக்கான ஒரு சடங்காக கருதப்படுகிறது. இவர் தனது அறுவை சிகிச்சைக்குப் பிறகு, இவர் குரு அல்லது வீட்டுத் தலைவரால் ரேவதி என்று மறுபெயர் சூட்டப்பட்டார். இதனால் இறுதியாக இவர் தனது பாலின அடையாளத்தை முழுமையானது எனப்பட்டாலும், ரேவதி ஒரு ஹிஜ்ராவாக வாழ்க்கையின் கடுமையான யதார்த்தங்களை அதில் கண்டுபிடித்தார். அங்கு சமூக விலக்கு, வன்முறை மற்றும் பாலியல் வன்கொடுமை ஆகிய அனைத்தும் மிகவும் பொதுவாக நிலவின. திருமணங்களில் நடனமாடுதல், பிச்சை எடுத்தல், பாலியல் தொழில் உள்ளிட்ட ஒரு சில வேலைகளே இவர் செய்யவேண்டி இருந்தது. இவ்வாறன தில்லி வாழ்கையில் சில மாதங்கள் உழன்ற நிலையில் சோர்வடைந்த இவர் ஓடிவந்த தனது வீட்டிற்கே திரும்பிச் சென்றார். ஆனால் அங்கு இவர் வந்ததை அவர்கள் விரும்பவில்லை என்பதை உணர்ந்தார். பின்னர் இவர் தமிழ்நாட்டில் உள்ள தனது வீட்டை விட்டு வெளியேறி வேலைக்காக பெங்களூருக்கு குடிபெயர்ந்தார். அங்கு இவர் துவக்கத்தில் பாலியல் தொழிலுக்கே செல்லவேண்டி இருந்தது. இறுதியாக பாலியல் சிறுபான்மையினரின் உரிமைகளுக்காக பணிபுரியும் சங்கமா என்ற தன்னார்வ தொண்டு நிறுவனத்தில் வேலை பெற்றார். அங்கே, இவர் சந்தித்த செயற்பாட்டாளர்களின் வழியாக தமது உரிமைகள் பற்றி பலவாறாக அறிந்து கொண்டார். இந்த அமைப்பில் முதலில் ஒரு பியூனாக பணியைத் தொடங்கியவர், பின்னர் படிப்படியாக உயர்ந்து, இறுதியில் இயக்குனராக ஆனார். சங்காமாவில் இருந்த சக ஊழியரை மணம்புரிந்து சிலகாலம் வாழ்ந்ததாக இரு தரவுகள் குறிப்பிடுகின்றன. இவர் தற்போது எழுத்து,உலகஅளவில் கல்லூரிகள் பல்கலைகழகங்கல் பொது நிகழ்வுகள் என கருத்தரங்கம் மற்றும் அரங்ககலையை அடிப்படையாக கொண்டு  திருநங்கைகள்-உரிமை ஆர்வலராக செயல்பட்டுவருகிறார்.
இலக்கியப் பணிகள் மற்றும் பிற சாதனைகள்
ரேவதி தனது முதல் புத்தகமான தமிழில் உணர்வும் உருவமும் என்ற நூலை 2004 இல் வெளியிட்டார். இது தென்னிந்தியாவில் உள்ள ஹிஜ்ரா சமூகத்தைச் சேர்ந்த மக்களின் நிஜ வாழ்க்கைக் கதைகளின் தொகுப்பு ஆகும். இந்த நூலுக்கு உலகதமிழாசிரியர்கள் நினைவுப் பரிசு கனடா நாட்டில் தமிழ் இலக்கியத் தோட்டம் "அபுனைவு இலக்கியம்-2006ல் வழங்கி கௌரவிக்கபட்டார் இவரது இந்த நூலானது வித்யாவின் நான் சரவணன் அல்ல (2007) மற்றும் பரியாபாபு போன்ற பிற திருநங்கையர்களின்  எழுத்தாளர்களின் நூல்களுக்கு முன்னுதாரனமாக இருந்ததாக பாராட்டுகளைப் பெற்றது.
இதைத் தொடர்ந்து, இவர் தனது சொந்த அனுபவங்களைப் பற்றி எழுத முடிவு செய்தார். இவர் தனது இரண்டாவது புத்தகமான தி ட்ரூத் அபவுட் மீ: எ ஹிஜ்ரா லைஃப் ஸ்டோரி நூலை 2010 இல் வெளியிட்டார். இந்நூல் தமிழில் எழுதப்பட்டு ஆங்கிலத்தில் பெண்ணிய வரலாற்றாசிரியர் வ. கீதாவால் மொழிபெயர்க்கப்பட்டது. ரேவதியின் கூற்றுப்படி, இவர் தனது புத்தகத்தில் இடம்பெற்றுள்ள ஆங்கிலம் பேசாத தனது குடும்பத்தினருடன் மோதலைத் தவிர்ப்பதற்காக முதலில் தமிழில் வெளியிடாமல் ஆங்கிலத்திலேயே வெளியிட்டார். இந்த புத்தகம் இறுதியில் 2011 இல் தமிழில் வெள்ளை மொழி என வெளியிடப்பட்டது. இவர் தனது முக்கிய உத்வேகங்களில் ஒருவராக மிக முக்கியமான தமிழ் தலித் எழுத்தாளரான பாமாவை குறிப்பிடுகிறார். மதுரை அமெரிக்கன் கல்லூரியானது இவரின் தி ட்ரூத் அபவுட் மீ: எ ஹிஜ்ரா லைஃப் ஸ்டோரி நூலை மூன்றாம் பாலின இலக்கிய பாடத்திட்டத்தின் ஒரு பகுதியாக சேர்த்துள்ளது.
திரைப்பட வாழ்க்கை
சந்தோஷ்சிவம் இயக்கத்தில் நவரசா படத்தில் சிரு காட்சியில் அறிமுகமாகி 2008 ஆம் ஆண்டில் இரண்டு திருநங்கைகளை முன்னணி கதாபாத்திரங்களாக கொண்ட தெனாவட்டு என்ற தமிழ் திரைப்படத்தில் அறிமுகமானதன் மூலம் ரேவதி புதிய வரலாறு படைத்தார்.2022ஆம் ஆண்டில் அபிஜீத் இயக்கத்தில் மளையாளபடம் Antharam படத்தில் முக்கிய கதாபாத்திரத்தில் நடித்துள்ளார் ரேவதியின் தன் வரலாறு நாடகமாக கர்நாடகத்தில் நீனாசம் மாணவர்களுடன் அவரும் இனைந்து முனைவர் M கணேஷ் இயக்கத்தில் பதுக்கு பயலு என்ற கன்னட நாடகம் ஐனமனதாட்டா நாடக குழு மூலம் சுமார் 95 இடங்களில் நிகழ்த்தபட்டது. தனி நாடகமாக வெள்ளை மொழி நாடகம் அ.மங்கை அரசு அவர்களின் இயக்கத்தில் அமெரிக்கா, நேபாளம், தமிழ்நாடு, கர்நாடகா, ஜெய்பூர் மற்றும் கேரளா ஆகிய இடங்களில் 65 இடங்களில் நிகழ்த்தியிருக்கிறார். ஸ்ரீஜீத் சுந்தரம் இயக்கத்தில் நூரம்மா தனிநாடகம் சர்வதேஷ நாடகவிழாக்களில் நூரம்மாவாகவும் நடித்துவருகிறார். அமெரிக்கா கொலம்பியாபல்கலைகழகத்தில் பட்ளர் நூலக முகப்பில் மாயாஏஞ்சலோ போன்ற பெண் எழுத்தாளர்களின் வரிசையில் 2019 ஆண்டு ரேவதி பெயரும் இடம்பெற்று திருநங்கையர்களுக்கும் இந்தியாவுக்கும் பெருமைசேர்த்தவராவார்.
குறிப்புகள்
பகுப்பு:வாழும் நபர்கள் பகுப்பு:பெங்களூர் தமிழர் பகுப்பு:தமிழ் எழுத்தாளர்கள் பகுப்பு:நாமக்கல் மாவட்ட நபர்கள் பகுப்பு:திருநங்கை பகுப்பு:ந.ந.ஈ.தி நபர்கள் https://www.hindutamil.in/news/blogs/519357-transgender-writer-a-revathi-s-name-next-to-maya-angelou-toni-morrison-on-columbia-university-wall.html
https://www.thehindu.com/society/phenomenal-woman-thats-her/article29679044.ece
https://giveout.org/spotlight-revathi https://m.timesofindia.com/city/coimbatore/transgender-writer-narrates-her-life-journey-in-solo-play/amp_articleshow/63766393.cms
மரகதபுரம் வரதராஜபெருமாள் கோயில்
மரகதபுரம் வரதராஜபெருமாள் கோயில் தமிழ்நாட்டில் விழுப்புரம் மாவட்டம், மரகதபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜப்பெருமாள், ஸ்ரீதேவி பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சி. எம். எஸ் பொறியியல் மற்றும் தொழில்நுட்பக் கல்லூரி
'''சி. எம். எஸ் பொறியியல் மற்றும் தொழில்நுட்பக் கல்லூரி''' அண்ணா பல்கலைக்கழகத்தின் கீழ் செயல்பட்டு வரும் கல்லூரி ஆகும். . இக்கல்லூரி தமிழ்நாட்டில் கோவை மாவட்டம் ஒத்தக்கால் மண்டபம் எனும் இடத்தில் செயல்பட்டு வருகின்றது.
படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன
இளங்கலை பட்டப்படிப்புகள்:
முதுகலை பட்டப்படிப்புகள்:
சான்றுகள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
பார்வி அணை
பார்வி அணை (Barvi Dam) இந்தியாவின் மகாராட்டிர மாநிலத்தில் தானே மாவட்டத்தின் மும்பைக்கு அருகிலிருக்கும் பத்லாபூரில் பாயும் பார்வி ஆற்றின் மீது கட்டப்பட்டுள்ள ஒரு செயற்கை அணையாகும். மண், மணல், களிமண் அல்லது பாறைகளைப் பயன்படுத்தி கரை கட்டுதல் வகையில் இவ்வணை கட்டப்பட்டுள்ளது.
விவரக்குறிப்புகள்
அடித்தளத்திற்கு மேலே உள்ள அணையின் உயரம் 72.60 மீ (238.2 அடி), நீளம் 746 மீ (2448 அடி). ஆகும். மொத்த நீர்சேமிப்பு திறன் 178580.00 கிமீ 3 (42,843.62 கன மைல்) ஆகும்.
குறிக்கோள்
•தண்ணீர் விநியோகம்
மேற்கோள்கள்
பகுப்பு:இந்திய அணைகள் பகுப்பு:மகாராட்டிர அணைகள் பகுப்பு:தானே மாவட்டம்
நயினார்பாளையம் வரதராஜப்பெருமாள் கோயில்
நயினார்பாளையம் வரதராஜபெருமாள் கோயில் தமிழ்நாட்டில் கள்ளக்குறிச்சி மாவட்டம், நயினார்பாளையம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜபெருமாள், ஸ்ரீபூதேவி நாச்சியார், ஸ்ரீதேவி நாச்சியார் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மங்கலம் சீனுவாசப்பெருமாள் கோயில்
மங்கலம் சீனுவாசப்பெருமாள் கோயில் தமிழ்நாட்டில் விழுப்புரம் மாவட்டம், மங்கலம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சீனுவாசப்பெருமாள், ஸ்ரீபூதேவி நாச்சியார், ஸ்ரீதேவி நாச்சியார் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
அமேசிங் பேண்டஸி
அமேசிங் பேண்டஸி என்பது மார்வெல் காமிக்ஸ் நிறுவனத்தால் 1961 முதல் 1962 வரை வெளியிடப்பட்ட ஒரு அமெரிக்க காமிக் புத்தகத் தொடர் ஆகும். 1995 மற்றும் 2000 களில் மீநாயகன் அம்சங்களுடன் புதுப்பிக்கப்பட்டது. இந்த வரைகதை மூலம் ஆகஸ்ட் 1962 ஆம் ஆண்டு பிரபலமான மீநாயகன் கதாபாத்திரமான ஸ்பைடர் மேனை அறிமுகப்படுத்தியது.
வெளிப்புற இணைப்புகள்
பகுப்பு:1962 வரைகதைகள் பகுப்பு:மார்வெல் வரைகதையை தழுவிய திரைப்படங்கள்
நெமிலி பட்டாபிராமசுவாமி கோயில்
நெமிலி பட்டாபிராமசுவாமி கோயில் தமிழ்நாட்டில் விழுப்புரம் மாவட்டம், நெமிலி என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அனுபமா சோப்ரா
அனுபமா சோப்ரா (Anupama Chopra) (பிறப்பு: 1967 பிப்ரவரி 23) இவர் ஓர் இந்திய எழுத்தாளரும், பத்திரிகையாளரும், திரைப்பட விமர்சகரும் மற்றும் மாமி மும்பை திரைப்பட விழாவின் இயக்குனருமாவார். டிஜிட்டல் தளமான பிலிம் கம்பானியன் என்பதின் நிறுவனரும் மற்றும் அதன் ஆசிரியருமவார். இது சினிமாவைப் பற்றிய ஒரு அழகிய தோற்றத்தை வழங்குகிறது. இவர் இந்திய சினிமா குறித்து பல புத்தகங்களை எழுதியுள்ளார். மேலும், என்.டி.டி.வி, இந்தியா டுடே, மற்றும் இந்துஸ்தான் டைம்ஸ் ஆகியவற்றில் திரைப்பட விமர்சகராக இருந்துள்ளார். ஸ்டார் வேர்ல்டில், தி ஃப்ரண்ட் ரோ வித் அனுபமா சோப்ரா என்ற வாராந்திர திரைப்பட விமர்சனம் நிகழ்ச்சியையும் இவர் தொகுத்து வழங்கினார். தனது முதல் புத்தகமான ஷோலே: தி மேக்கிங் ஆஃப் எ கிளாசிக் என்பது சினிமா குறித்த சிறந்த புத்தகத்திற்கான 2000இல் தேசிய திரைப்பட விருதை வென்றார். இவர் தற்போது திரைப்படங்களை விமர்சிக்கிறார். பிலிம் கம்பானியனுக்காக பிரபலங்களை நேர்காணல் செய்கிறார்.
ஆரம்பகால வாழ்க்கை மற்றும் பின்னணி
இந்தியாவின் கொல்கத்தாவில் அனுபமா சந்திரா என்ற பெயரில் சந்திர பர்ஷாத் குடும்பத்தில் பிறந்த இவர், உத்தரப்பிரதேசத்தின் படாயூன் என்ற நகரத்தில் வசித்து வருகிறார். டெல்லியைச் சேர்ந்த அனுபமாவின் தந்தை நவின் சந்திரா,  யூனியன் கார்பைட் நிறுவனத்தில் நிர்வாகியாக இருந்தார். இவரது தாயார் கம்னா சந்திரா ஒரு திரைக்கதை எழுத்தாளர்; பிரேம் ரோக் (1982) மற்றும் சாந்தினி (1989) போன்ற படங்களுக்கு உரையாடல்களை எழுதியுள்ளார். சோப்ரா தனது சகோதரர் மற்றும் சகோதரியுடன் மும்பையில் வளர்ந்தார். அங்கு இவரது குடும்பம் நேபாள கடல் சாலையிலும் பின்னர் கஃப் பரேடிலும் வசித்து வந்தது. இவரது சகோதரி தனுஜா சந்திரா ஒரு பாலிவுட் இயக்குனரும் மற்றும் திரைக்கதை எழுத்தாளருமாவார். இவரது சகோதரர் விக்ரம் சந்திரா ஒரு புதின ஆசிரியர், அவர் கலிபோர்னியாவிற்கும் இந்தியாவிற்கும் இடையில் தனது நேரத்தை பிரித்துக் கொண்டு பணியாற்றுகிறார். இவர் ஒரு இளைஞியாக பல ஆண்டுகள் ஹாங்காங்கில் வசித்து வந்தார். 1987 ஆம் ஆண்டில், மும்பை செயின்ட் சேவியர் கல்லூரியில் ஆங்கில இலக்கியத்தில் இளங்கலை பட்டம் பெற்றார்.
பின்னர், சோப்ரா வடமேற்கு பல்கலைக்கழகத்தின் மெடில் இதழியல் பள்ளியிலிருந்து பத்திரிகைத் துறையில் முதுகலைப் பட்டம் பெற்றார். மெடிலில் இருந்தபோது "கல்விசார் சிறப்பம்சம் மற்றும் பத்திரிகை பத்திரிகைத் துறையில் வெற்றி பெறுவதற்கான வாக்குறுதி" என்பதற்காக ஹாரிங்டன் விருதை வென்றார். இவர், "திரைப்பட பத்திரிகை அந்த நேரத்தில் தீண்டத்தகாததாக இருந்தது. எல்லோரும் வெட்கப்பட்டார்கள், நான் திரைப்படத்திற்காக வேலை செய்தேன் என்பதை யாரும் ஒப்புக்கொள்ள விரும்பவில்லை என்று கூறினார்.. "
தொழில்
தனது கல்விக்குப் பின்னர், சோப்ரா ஒரு திரைப்பட பத்திரிகையாளர் மற்றும் விமர்சகராக தனது வாழ்க்கையைத் தொடங்கினார். பல ஆண்டுகளாக பல திரைப்படங்களின் புத்தகங்களை எழுதியுள்ளார். குறிப்பாக பாலிவுட் அல்லது இந்தி சினிமா. அவர் 1993 முதல் இந்தி திரைப்படத் துறையைப் பற்றி எழுதினார். மேலும் அச்சு, தொலைக்காட்சி மற்றும் டிஜிட்டல் என பல ஊடகங்களில் சினிமாவை ஆராய்ந்தார். அவரது முதல் புத்தகம் ஷோலே: தி மேக்கிங் ஆஃப் எ கிளாசிக் (2000) 2001ஆம் ஆண்டு சினிமா குறித்த சிறந்த புத்தகத்திற்கான தேசிய திரைப்பட விருதை (இந்தியா) வென்றது. தில்வாலே துல்ஹானியா லே ஜெயங்கே (தி பிரேவ் ஹார்ட் வில் டேக் தி ப்ரைட்) (2002) அவர்களின் நவீன கிளாசிக் தொடரின் ஒரு பகுதியாக பிரித்தன் திரைப்பட நிறுவனத்தால் வெளியிடப்பட்டது. இவரது புத்தகம், கிங் ஆஃப் பாலிவுட்: சாருக் கான் மற்றும் இந்திய சினிமாவின் கவர்ச்சியான உலகம், நியூயார்க் டைம்ஸ் புத்தக மதிப்பாய்வின் ஆண்டு "எடிட்டர்ஸ் சாய்ஸ்" பட்டியலில் இடம்பெற்றது. இது ஜெர்மன், இந்தோனேசிய மற்றும் போலந்து மொழிகளிலும் மொழிபெயர்க்கப்பட்டுள்ளது.
தனிப்பட்ட வாழ்க்கை
பாலிவுட் தயாரிப்பாளரும் இயக்குநருமான விது வினோத் சோப்ராவை அனுபமா திருமணம் செய்து கொண்டார். இவரது மகள் ஜூனி சோப்ரா (பிறப்பு 2001/2002) ஒரு புதினம் மற்றும் கவிதைகளில் இரண்டு புத்தகங்கள் உட்பட மூன்று புத்தகங்களை எழுதியுள்ளார். இவரது மகன் அக்னி தேவ் சோப்ரா ஒரு துடுப்பாட்ட வீரர் ஆவார்.
வெளி இணைப்புகள்
பகுப்பு:இந்தியத் தொலைக்காட்சி தொகுப்பாளர்கள் பகுப்பு:வங்காள மக்கள் பகுப்பு:வாழும் நபர்கள் பகுப்பு:1967 பிறப்புகள்
கணபதிப்பட்டு ஆதிநாராயணப்பெருமாள் கோயில்
கணபதிப்பட்டு ஆதிநாராயணப்பெருமாள் கோயில் தமிழ்நாட்டில் விழுப்புரம் மாவட்டம், கணபதிப்பட்டு என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆதிநாராயணப்பெருமாள் சன்னதியும், விநாயகர், மாரியம்மன், பொறையாத்தம்மன் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பேரணி சென்னகேசவப்பெருமாள் கோயில்
பேரணி சென்னகேசவப்பெருமாள் கோயில் தமிழ்நாட்டில் விழுப்புரம் மாவட்டம், பேரணி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சென்னகேசவப்பெருமாள், ஸ்ரீபூதேவி நாச்சியார், ஸ்ரீதேவி நாச்சியார் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிடாகம் வரதராஜப்பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜ பெருமாள், ஸ்ரீதேவி பூதேவி சன்னதிகளும், ஆஞ்சநேயர், கருடாழ்வார், ஆண்டாள், விநாயகர், விஷ்ணுசேனர், கஜலட்சுமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. சித்திரை மாதம் ஸ்ரீராமநவமி திருவிழாவாக நடைபெறுகிறது.
துணைப்பேரினம்
thumb| வ்ட்டமிடும் ஈ துணைப்பேரினம் எரிசுடலிசு (ஈயோசெரிசுடாலிசு) உயிரியலில், துணைப்பேரினம் என்பது ஒரு பெயரீட்டுத் தரநிலையில் பேரினத்திற்கு அடுத்த நிலை ஆகும்.
விலங்கியல் பெயரீட்டு முறையின் பன்னாட்டுக் குறியீடு, ஒரு துணைப்பேரினப் பெயர் தனியாகப் பயன்படுத்த முடியும் அல்லது சிற்றினத்தின் பெயர் சேர்க்கப்படுகிறது. இப்பெயரானது பேரினப்பெயருக்கும் சிற்றினப்பெயருக்கும் இடையே அடைப்புக்குறிக்குள் இடப்படும். எ.கா. இந்தோ பசிப்பினைச் சார்ந்த புலி சோகியின் விலங்கியல் பெயர் சைப்ரேயே (சைப்ரேயே) டைகிரிசு லின்னேயஸ். இதில் சைப்ரேயா பேரினத்தின் சைப்ரேயாவின் துணைப் பேரினத்தினைச் சேர்ந்தது. இருப்பினும், ஒரு சிற்றினத்தின் பெயரைக் குறிப்பிடும்போது, துணைப் பெயரைச் சேர்ப்பது கட்டாயமில்லை, அல்லது வழக்கத்தில் இல்லை.
ஆல்கா, பூஞ்சை மற்றும் தாவரங்களுக்கான (ICNafp) சர்வதேச பெயரிடல் குறியீட்டில், துணைப் பேரினமானது ஒரு பேரினத்தின் சாத்தியமான உட்பிரிவுகளில் ஒன்றாகும். "துணை" என்ற முன்னொட்டைச் சேர்ப்பதன் மூலம் அல்லது வேறு வழிகளில் எந்த குழப்பமும் ஏற்படாத வரை ஒரு பேரினத்திற்குள் அனுமதிக்கப்பட்ட பிரிவுகளின் எண்ணிக்கையில் வரம்பு இல்லை. பிரிவு மற்றும் தொடரின் இரண்டாம் நிலை அணிகள் துணைக்குழுவுக்கு கீழ்நிலையில் உள்ளவை. உதாரணம்: பான்ங்சியா துணைப்பேரினம். ஐசோசுடைலிசு, ஆத்திரேலிய பெரிய பேரினமான பான்ங்சியாவின் துணைப்பேரினம். ஐசிஎன்ஆப் தாவரவியல் பெயரிடலுக்கான அனைத்துலக நெறிமுறைகளின் படி பேரினத்திற்குள் பிரிவின் தரத்தைக் குறிக்க வெளிப்படையான "இணைக்கும் சொல்" தேவைப்படுகிறது. இணைக்கும் சொற்கள் பொதுவாகச் சுருக்கமாக இருக்கவேண்டும். எ.கா. "துணை." "கிளைச்சிற்றினத்திற்காக" மேலும் இதனை அச்சிடச் சாய்வு வார்த்தைகளில் குறிக்கப்படவில்லை.
விலங்கியல் பெயரிடலில், ஒரு பேரினத்தைப் பிரிக்கும்போது முதலில் விவரிக்கப்பட்ட சிற்றினம் "பெயரளவிலான துணைப்பேரினம்" அல்லது "நியமன துணைப்பேரினம்" ஆகத் தக்கவைக்கப்படுகிறது. இது அதே பெயரை மீண்டும் மீண்டும் செய்கிறது. உதாரணமாக, பாந்தேரா (பாந்தெரா) பர்தசு என்பது சிறுத்தையினைக் குறிக்கும். தாவரங்களுக்குப் பெயரிடும் அதே கொள்கையே விலங்குகளுக்கும் பொருந்தும். இருப்பினும் சொல் வேறுபட்டது. ரோடோடென்ட்ரான் பேரினத்தின் அசல் வகையைக் கொண்ட துணை வகை ரோடோடென்ட்ரான் துணைப்பேரினம், ரோடோடென்ட்ரான் ஆகும். இத்தகையப் பெயர்கள் "தன்னியக்கங்கள்" என்று அழைக்கப்படுகின்றன.
நைரஞ்சனா கோஷ்
நைரஞ்சனா கோஷ் (Nairanjana Ghosh ) இவர் ஓர் இந்திய பத்திரிகையாளரும் மற்றும் தொலைக்காட்சி ஆளுமையுமாவார். 2004ஆம் ஆண்டில் தனது வாழ்க்கையைத் தொடங்கிய இவர், ஸ்டார் ஆனந்தா (இப்போது ஏபிபி ஆனந்தா ), கொல்கத்தா தொலைக்காட்சி தொலைக்காட்சி மற்றும் நியூஸ் டைம் ஆகியவற்றுடன் பணியாற்றியுள்ளார். தொலைக்காட்சி பார்வையாளர்கள் அதிகபட்சமாக பார்க்கப்படும் நேரத்தின் செய்தி தொகுப்பாளராக இவர் பலவிதமான செய்திகளைப் பற்றிய விவாதங்களையும் கலந்துரையாடல்களையும் நடத்தியுள்ளார். இந்திய துணைக் கண்டத்தின் பல்வேறு அரசியல், பொருளாதார மற்றும் சமூகக் கதைகள் குறித்து விரிவாக அறிக்கை அளித்துள்ளார். 2007ஆம் ஆண்டில் இந்தியாவின் கொல்கத்தாவின் டெலி சினி விருதுகளில் சிறந்த செய்தி தொகுப்பாளராக இவர் தேர்ந்தெடுக்கப்பட்டார்.
துணைப்பேரினம்
மேற்கோள்கள்
பகுப்பு:விலங்கியல் பெயரீடு பகுப்பு:தாவர வகைப்பாட்டியல் பகுப்பு:தாவரவியல் பெயரீடு
நைரஞ்சனா கோஷ்
ஆரம்ப கால வாழ்க்கை
நைரஞ்சனா கொல்கத்தாவில் பிறந்து வளர்ந்தார்.
தொழில்
நைரஞ்சனா தனது வாழ்க்கையை ஸ்டார் ஆனந்தாவில் (இப்போது ஏபிபி ஆனந்தா ) 2004 திசம்பரில் ஒரு பத்திரிகையாளராகவும் செய்தி தொகுப்பாளராகவும் தொடங்கினார். 2005 சூனில் அதன் தொடக்கத்தில் தொலைக்காட்சி நிறுவனத்தை தொடங்கிய முகமாக கருதப்பட்டார். பின்னர் கொல்கத்தா தொலைக்காட்சியில் மூத்த செய்தி தொகுப்பாளராகவும் பத்திரிகையாளராகவும் சேர்ந்தார். இங்கேயும், தொலைக்காட்சி நிறுவனத்தை தொடங்கிய முகமாகவும் மற்றும் பலவிதமான செய்திகளைப் புகாரளிப்பதைத் தவிர விவாதங்களையும் விவாதங்களையும் நடத்தினார். இவரது பிரபலமான நிகழ்ச்சிகளில் ஜீரோ ஹவர், ஸ்டேடியம், கொல்கத்தா லைவ், 8 டார் கோபர் போன்றவை அடங்கும். நைரஞ்சனா 2009 சூலையில் நியூஸ் டைமில் ஒரு மூத்த செய்தி தொகுப்பாளர், பத்திரிகையாளர் மற்றும் தயாரிப்பாளராக சேர்ந்தார். தொலைக்காட்சி நிறுவனத்தை தொடங்கிய முகம் தவிர, வெளியீட்டு செயல்பாட்டில் இவர் முக்கிய பங்கு வகித்தார். மேலும் தொலைக்காட்சி நிறுவனத்தின் செய்தி கொள்கையை வகுத்தார். நியூஸ் டைம் நைரஞ்சனாவிலிருந்து பல ஆக்கபூர்வமான யோசனைகளை ஏற்றுக்கொண்டது.
விருதுகள் மற்றும் சாதனைகள்
2007ஆம் ஆண்டில் இந்தியாவின் கொல்கத்தாவின் டெலி சினி விருதுகளில் நைரஞ்சனா இந்த ஆண்டின் சிறந்த செய்தி தொகுப்பாளராக தேர்ந்தெடுக்கப்பட்டார். 2007ஆம் ஆண்டில் கொல்கத்தா தொலைகாட்சியால் இவருக்கு "பங்களார் முக" விருது (வங்காள முகம்) வழங்கப்பட்டது. 2008ஆம் ஆண்டில் டியாகோ அர்மாண்டோ மரடோனாவின் கொல்கத்தா வருகையை இவர் பிரத்தியேகமாக விவரித்தார். சர்வதேச துடுப்பாட்ட சங்கத்தின் உலகக் கோப்பை 2011ஐ அடிப்படையாகக் கொண்ட பகுப்பாய்வு நிகழ்ச்சிகளை நியூஸ் டைமிற்காக முன்னாள் இந்திய அணித்தலைவர் சௌரவ் கங்குலியுடன் நைராஞ்சனா இணைந்து பிரத்தியேகமாக நடத்தினார். 3 தனித்தனி 24 * 7 செய்தி தொலைக்காட்சி நிறுவனங்களை அறிமுகப்படுத்திய முகம் என்ற அரிய சாதனையை நைராஞ்சனா அடைந்துள்ளார்.
குறிப்புகள்
பகுப்பு:வாழும் நபர்கள் பகுப்பு:இந்தியத் தொலைக்காட்சி தொகுப்பாளர்கள்
கூவனூர் வரதராஜப்பெருமாள் கோயில்
கூவனூர் வரதராஜப்பெருமாள் கோயில் தமிழ்நாட்டில் கள்ளக்குறிச்சி மாவட்டம், கூவனூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜப்பெருமாள், ஸ்ரீதேவி, ஸ்ரீபூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.